钦定古今图书集成/明伦汇编/氏族典/第148卷 > 孙昭远
## 钦定古今图书集成/明伦汇编/氏族典/第148卷 > 孙昭远

按《宋史孙昭远传》：“昭远，字显叔，其先眉州眉山人。元
祐间进士，调长沙尉，辟河东经略司干当公事，历凤
翔天兴县，河北、山东抚谕盗贼，干当公事。寻擢河北
燕山府路转运使。靖康元年，召为水部员外郎。会洛
阳陷，西京留守、西道总管王襄徙治襄汉，授昭远西
道总管。建炎元年，迁河南尹、西京留守、西道都总管。”
其冬，金人来攻，昭远战不利，其下欲拥昭远南还，昭
远骂曰：“若等平日衣食县官，不以此时报国，南去何
为！”叛兵怒，反击，昭远，遂遇害，官属无免者。四年，追赠
徽猷阁待制。